પાટીદાર અનામત, ખેડૂતોની દેવામાફી અને ‘પાસ’ના અલ્પેશ કથિરીયાના છૂટકારાની માગણી સાથે 18 દિવસથી અનશન ઉપર ઉતરી ગયેલા ‘પાસ’ના પ્રણેતા હાદિર્ક પટેલે આજે 19મા દિવસે ખોડલધામ પ્રમુખ નરેશ પટેલ અને ઉમાધામના પ્રમુખ પ્રહલાદ પટેલના હસ્તે હાદિર્ક પારણા કર્યા હતાં. આ પ્રસંગે હાદિર્ક પટેલે સમાજનો આભાર વ્યક્ત કર્યો હતો અને કહ્યું હતું કે સમાજ માટે મારું આંદોલન ચાલુ રહેશે. આ કાર્યક્રમને કારણે સમાજ વધુ સંગઠીત થયો છે. પારણા કરતાં પહેલાં ખોડલધામ પ્રમુખ નરેશ પટેલે સંબોધન કરતાં જણાવ્યું હતું કે હાદિર્કે અનશન છોડવાનો નિર્ણય લીધો છે તે વાત જાણીને મને ખૂબ જ આનંદ થયો હતો. આજે અમે છીએ પરંતુ કાલે નહી હોય તેથી સમાજને સંગઠિત રાખવાની જવાબદારી હાદિર્ક જેવા યુવાઆેના ખભે જ આવવાની છે તેથી સંગઠતિ થઈને રહેવું સમાજ માટે હિતાવહ રહેશે. સમાજમાં કોઈ આવીને તડાં ન પડાવી જાય તે જોવા પણ તેણે ખાસ તાકિદ કરી હતી. તેમણે જણાવ્યું કે હાદિર્કે સમાજ માટે ખૂબ જ મહેનત કરી છે અને તે એળે નહી જાય. નરેશ પટેલ ઉપરાંત ઉમાધામના પ્રમુખ પ્રહલાદ પટેલ, સી.કે.પટેલ સહિતના હસ્તે હાદિર્કે પારણા કર્યા હતા.